**Дәріс №6**

**Саяси әлеуметтену процесіне БАҚ-тың әсері**

Журналистика – маңызды әлеуметтік құбылыстардың бірі болса, социология – бұл қоғамдық ғылым. Контент жасап, ресурсты толтырғанда социологиялық зерттеулердің теориялық негізін білу маңызды. Социологияның құрылымы, оның ғылым ретінде Қазақстан мен шетелде қалыптасуы кезеңдері қандай? Журналистика социологиясы және маркетингі жайлы не білеміз? Әлеуметтік және саяси маркетинг дегеніміз не? Маркетинг және жарнаманың стратегиясына негізделген зерттеу қандай болады? БАҚ, насихат, нақты социологиялық зерттеулердің журналистика социологиясы-ның бөлігі ретіндегі қызмет ету теориясы, жеке адамға әлеуметтік көзқарас, әлеуметтік қайшылықтарды шешу, әлеуметтік талдау, оқырман және көрермен аудиториясына әлеуметтік тиімді кері байланыс ортату – міне, мультимедиа дәуірінде де, жаңа журналистика кезеңінде де бұл қағидаттар мен дағды-біліктерді білу маңызды.

Әрбір кәсіптің өз мамандығы болатыны секілді, журналистік мамандық та өз саласы бойынша пайда болған. Журналист басқаға ұқсамайтын, өзгелерден айырмашылығы бар мамандық. Ол өз, творчествосы арқылы қоғамға, адамға қызмет етеді. Жалпы журналист қандай дәрежеде жұмыс істесе де, қоғамдық ақпараттық саланың қызметкері болып есептеледі. Ол әркез жаңаны жақтаушы, бар жақсылықты қолдаушы болып табылады. Сөйтіп газет-журнал, электронды БАҚ немесе радио мен телевидениенің жұмысын атқарып, творчестволық қызмет жасайды. Ол редакция жүмысында бірінші – ұйымдастырушылық, екінші – әдеби өңдеу, үшінші шығарма-шылықпен айналысады. Бұл үшін оған білім мен қабілет керек.

Оған қоса өмірдегі құбылыстардың мәнін түсіне білу де үлкен қасиет болып саналады. Қандай оқиғаны болсын тапқырлықпен, сенімді түрде, көз жеткізіп жазатын болуы керек. Жұртқа өмір жайлы толғап айта білу де үлкен өнер. Ол үшін тіл, сөз байлығын қолдану қажет. Тағы бір айтарлық жайт, журналист қоғамдық қайраткер бола алса тіпті жақсы. Ол уақыт, заман ағымын жақсы түсінуі тиіс. Ол идеяға толы материалдар жазып, жұрттың назарын аудара білгені жөн.

Журналистің тағы бір қасиеті — оның саяси-әлеуметтік қызметіне, дүниеге [деген көзқарасына](http://netref.ru/islamni-lta-kozarasi.html), позициясына байланысты. Бұл жан-жақты білімділік пен саяси-азаматтық тұрғыдан өсу, кемшіліктерге төзбеу, өз өмірін халық ісі үшін арнауға келіп тіреледі. Әрбір журналист өз елінің шын патриоты болумен бірге, сол мемлекеттегі және жер жүзіндегі оқиға-құбылыстарға сергектікпен қарап, жедел жариялап отыруы міндет. Журналист өз ісіне адал берілген маман болуы тиіс. Журналистің өз қызметін жемісті атқаруы үшін интеллектуалдық, психологиялық, творчестволық қабілетін толық пайдаланып, сонымен бірге табанды, әділ, батыл қасиетімен де танылуы тиіс. Ал ақыл-ой, эрудиция бірінші орында тұруы керек. Сондай-ақ журналистің жеке бас мәдениеті көп нәрсені аңғартады. Әсіресе, журналистің мәселені терең білушілігі аса қажет. Онсыз журналистің табысты жұмыс істеуі екіталай. Өмірде журналист әртүрлі жағдайға кездесуі мүмкін. Соның бәрінде жан-жақты хабардарлық, білімділік болмаса кей нәрсенің анық-қанығына жету, ақ-қарасын айыру оңай емес. Оқиға, фактіге жеңіл-желпі қарамай, оның түпкі мәніне, себеп-салдарына назар аудару керек. Ол үшін сол саладағы арнайы мамандармен кеңесу артық емес. Жаңа мәліметтерді салыстырып қарау жөн. Бәрі анық болғанда ғана журналист мақала жазып, контентті толтыруы керек. Бұл орайда жақсы дайындық, жаңа мәселелерді тез аңғару, проблеманы байқай білу шарт. Сөйтіп ашық түрде өз көзқарасыңды білдірген жөн. Сондықтан журналист әрқашан өз білімін теориялық тұрғыдан толықтырып, практикалық тұрғыдан ізденіп еңбек ете білгені дүрыс. Журналист болу үшін рухани және өмірлік дайындықтар болуы керек. Өзіңді журналистік мамандыққа арнап, таңдағаннан кейін, сол жолда аянбай қызмет ету лазым. Ол принципті түрде, қайсарлықпен бұқаралық ақпарат құралдары алдындағы өзінің міндетін, борышын бар күш-қайратын салып орындайтын маман. Бұл ретте журналист өзінің ұстамды мінезімен, қиындыққа қарсы тұратын күрескерлігімен, инициатива танытқыштығымен, тез арада шешімдер жасай білуімен ерекшеленеді. Ол қай істе болсын нәтижеге жетуге тырысуы керек.

**Социологиялық зерттеулердің мәні**.

Ақпарат жинаудағы сандық және сапалық тәсілдер. Фокус топтарды ұйымдастырып, пайдалану. Статистикалық мәліметтерді сақтау, өңдеу, салыстыру, нәтижелерді контент жасауда пайдалану, жаңа әдістерді меңгеру, «Іріктеп алу, сұрау алу» түсінігін қалыптастыру. Оның ықпалдылығы , түріне қарай, жауап берушілерді таңдауына қарай іріктелуі, ашық және жабық түрлері. Сұрау салу әдістемесі: сауалнама, контент-талдау, эксперт сұрау, терең сұхбат, телефон арқылы және т.б. БАҚ -ғы контент талдаудың мақсаты мен міндеттері. Сұрау салуды іріктеп орналастыру. Кездейсоқ іріктелген сұрау салу. Редакция жұмысындағы социологиялық зерттеу проблемаларын ұйымдастыру, жоспарлау әлеуметтік шындықты тану, журналист шығармасының дүниеге келу. Журналистика социологиясы осы компоненттерді танудан, білуден, зерделеуде тұрады.

Социологиялық зерттеу – бұл методологиялық, методикалық және ұйымдастырмалы-техникалық процедуралардың логикалық жалғастырмалы жүйесі, бір-бірімен ортақ мақсатпен байланысты: зерттеу құбылысы немесе үрдісі жөнінде мәлімет алу және оны әлеуметтік басқару тәжірибесінде қолдану.

**Контен құруда социологиялық зерттеу төрт өзара байланысқан кезеңнен тұрады:**

***-*** *зерттеуге дайындық;*

*- бастапқы ақпаратты жинақтау;*

*- жиналған ақпаратты өңдеу және компьютерде өңдеуге дайындау;*

*- өңделген ақпаратты талдау: зерттеу нәтижелері бойынша, есеп дайындау, қорытындыларды және кепілдемені тұжырымдау.*

**Барлау зерттеу** – социологиялық зертеулердің ең қарапайым түрі. Ол шағын зерттеу жиынтығын қамтиды және қарапайым бағдарлама мен көлемі қысылған инструментарийге негізделеді. Барлау зерттеу терең және көлемді зерттеудің алдын ала сатысы ретінде қолданылуы мүмкін (егер қиындық аз немесе мүлде зерттелмеген жағдайда). Бастапқы ақпарат жинаудың ең қарапайым әдісі қолданылады.

**Суреттеу зерттеу**. Мақсаты мен міндеті бойынша, ол зерттеу құбылысы және оның құрылымдық кезеңдері жөнінде біршама тұтас түсінік беретін эмпирикалық мағлұматтарды алуды көздейді. Толық өңделген бағдарлама бойынша жүргізіледі. Суреттеу зерттеу түрі талдау объектісі – үлкен адамдар қауымдастығы (қала, аудан, облыс, аумақ халқы) болған кезде қолданылады.

**Аналитикалық зерттеу** – зерттелетін құбылыстың құрылымдық элементтерін бейнелеуді ғана мақсат қоймайды, сондай–ақ тәжірибелік құндылығы жоғары болып келетін негізінің себептерін айқындауға бағытталған, социологиялық зерттеудің тереңдетілген түрі болып табылады. Аналитикалық зерттеу дайындығы біршама уақыт талап ететін, мұқият құрастырылған бағдарлама мен инстументарийды талап етеді. Зерттеу объекті жөнінде көрініс алу үшін, барлау және бейнелеу зерттеу түрлерін қолданады. Қолданылған әдістер негізінде бұл зерттеу жиынтық сипатқа ие болады (зерттеудің әртүрлі әдістері қолданылады).

Интернет ресурста мазмұн жасаушы авторға әлеуметтік зерттеулердің әдістері мен оның журналистикадағы қолданылуын білу шарт. Ғылым дамуының әр кезеңінде белгілі өзгерістерге ұшырауы, әлеуметтану пәнінің әдістері мен атқаратын қызметтері жаңаша түсіндіріліп жатады. Контент заманында әлеуметтану макроәлеуметтану түрінде дамыды, бұл әлеуметтік білімнің жалпы қағидалық білімге бағытталуын, қоғамды тұтас ағза ретінде сипаттаудыбілдіреді. 20 ғасырда микроәлеуметтанудың қалыптасуы, нақты құбылыстарды анализдеуде қағидалық сипаттаулардан әлеуметтік-психологиялық және социометрлік әдістерді қолдану арқылы эмпирикалық зертеулерге көшу белгіленді. Егер социологиялық зерттеудің негізгі мақсаты қағиданың дамуы болса, онда ол фундаментальды қатарына жатқызылады, ал егер тек тәжірибелік ұсыныстарды алуға бағытталса, онда ол қолданбалы зерттеу қатарына жатады. Жүргізілген әлеуметтік зерттеулердің көпшілігі екі міндетті шешуге бағытталады: 1) қағидалық; 2) тәжірибелік ұсыныстар жасау.

Социологияның түрлі саласындағы зерттелетін негізгі проблемалар, бұлар – жастар, білім, отбасы, дін, қоғамдық ұйымдар, мәдениет, ұлт және этнос, ұлтаралық қатынастар, әлеуметтік құрлым, саясат, қала, ауыл, бос уақыт, еңбек социологиясы, т.б. Котент авторына этонсоциологияның қызметін, зерттеу функцияларын, стратегиясы мен мақсатын, әлеуметтанудың БАҚ-ғы рөлін, аудиторияның психологиялық сипатын, бұқаралық коммуникацияның әлеуметтік бағытын, бұқаралық коммуникация өнімін зерттеудің теориялық және методикалық алғы шарттарын зерделеу міндет.

|  |
| --- |
| **ПС6.** Медиатрроризмнен қорғаудың құқықтық тетіктері: мәні, түрлері, себептері. |